Kwakumele sisebenze nzima ukuze sithole okokuziphilisa njengoba sasiphayona. Imisebenzi eminengi esasiyenza sasiholisa amadola amathathu ngelanga. UGloria wayesenza imisebenzi yendlini ezindaweni ezitshiyeneyo. Kwenye indawo abantu ayesebenza kubo bangivumela ukuthi ngimncedise ukuze enelise ukuqeda masinyane. Emini saphiwa ukudla okwakulungiswa kugcinwe efirijini okubizwa ngokuthi yi-TV dinner njalo sakudla ndawonye singakasuki kuleyondawo. Iviki ngayinye uGloria waye-ayina izigqoko zenye imuli. Mina ngangisebenza esivandeni, ngiklina amawindi njalo ngisenza leminye imisebenzi egumeni. Kwenye indlu yabamhlophe saphiwa umsebenzi wokuklina amawindi, uGloria wayeklina phakathi mina phandle. Sasebenza ilanga lonke futhi saphiwa lokudla kwemini. UGloria wadlela endlini kodwa wayengahlalanga labanikazi bendlu. Mina ngadlela egarajini njalo angizange ngizikhathaze ngalokho. Saphiwa ukudla okumnandi sibili. Imuli le yayilomusa kodwa yayisenziwa ngumumo owawukhona. Ngikhumbula kwelinye ilanga sisegarajini sithenga amafutha emota. Ngemva kokugcwalisa itanka yemota ngakhuluma lomuntu omhlophe owayesebenza lapho ngicela ukuthi uGloria asebenzise indlu encane. Wangikhangela ehwaqile wathi, “Kukhiyiwe.” “Futhi ngaya kuyo ingelosi, ngase ngithi kuyo, Nginike incwadi encane. Futhi yathi kimi, Yithathe, futhi uyidle; futhi izokubaba esiswini sakho, kodwa emlonyeni wakho izokuba mnandi njengezinyosi” (IsAmbulo 10:9).